cyanic-selkie/wikianc huggingface dataset:
Vanúatú
Tungumál
Bislama er þjóðtunga Vanúatú, en enska og franska eru líka opinber tungumál landsins og þau mál sem helst eru notuð í menntakerfinu. Hvort enska eða franska eru helst notuð fer eftir pólitískum átakalínum.
Bislama er kreólamál sem varð til í þéttbýli. Það byggist á málfræði og hljóðkerfisfræði úr melanesískum málum með orðaforða sem er að miklu leytu úr ensku. Bislama er helsta samskiptamál eyjaklasans og meirihluti íbúa lærir það sem annað mál.
Auk þessara mála eru 113 frumbyggjamál töluð á eyjunum. Öll nema þrjú eru suðureyjaálfumál, en hin þrjú eru pólýnesísk mál. Vanúatú er með flest tungumál á íbúa af öllum löndum heims, með aðeins 2000 mælendur að meðaltali á hvert tungumál. Öll málin, nema bislama, tilheyra eyjaálfumálagrein ástrónesískra mála.
Á síðustu árum hefur notkun frumbyggjamála látið undan síga fyrir bislama. Notkun þeirra minnkaði úr 73,1% 1999 í 63,2% 2009.
Casiano Delvalle
Casiano Delvalle (fæddur 13. ágúst 1970) er fyrrverandi knattspyrnumaður. Hann spilaði 3 leiki með landsliðinu.
Acer erythranthum
Acer erythranthum er lauftré af ættkvísl hlyna (Acer) sem er frá Víetnam. Hann getur orðið allt að 15 m hár.
Dynamo Moskva
Dynamo Moskva er knattspyrnulið og íshokkífélag frá Moskvu, Rússlandi. Liðið var stofnað 1923 og leikur í efstu deild í Rússlandi.
Félagið komst í úrslit Evrópukeppni félagsliða í knattspyrnu 1972 en tapaði þá fyrir Glasgow Rangers 2-3. Dynamo Moskvu hefur ekki tekist að vinna rússnesku deildina,enn þeir voru aftur á móti sigursælasta félag Sovétríkjanna í knattspyrnu. Í dag er liðið fremur þekkt sem íshokkífélag og hefur liðið fjórum sinnum unnið Sovésku deildina og fjórum sinnum Rússnesku deildina.
Jean Giraud
thumb|right|Giraud árið 2008 Jean Henri Gaston Giraud (8. maí 1938 – 10. mars 2012), einnig þekktur undir höfundarnöfnunum Mœbius og Gir, var franskur myndasöguhöfudur. Hann varð fyrst þekktur fyrir myndasögurnar um Blástakk (Blueberry) sem hann samdi ásamt belgíska rithöfundinum Jean-Michel Charlier. Eftir tíu ára útgáfuhlé náði hann aftur vinsældum fyrir vísindaskáldsögur undir nafninu Mœbius í stíl sem var talsvert ólíkur fyrri verkum hans. Hann samdi þá meðal annars Arzach og L'Incal í samstarfi við Alejandro Jodorowsky. Nokkrar af myndasögum Giraud í vísindaskáldsögustíl hafa komið út á íslensku á vegum Frosks útgáfu, þar með talið L'Incal og Le Monde d'Edena.
Straton
Straton frá Lampsakos (um 340 f.Kr. – um 268 f.Kr.) var forngrískur heimspekingur, sem fékkst einkum við náttúruheimspeki. Hann tók við sem þriðji skólastjóri Lýkeions við andlát Þeófrastosar.
Hann hélt því einnig fram að í öllum efnislegum hlutum væri mismikið tómarúm sem útskýrði þyngdarmun hlutanna (og efnanna).
Straton er stundum talinn vera fyrsti trúleysingi eða guðleysingi heimspekisögunnar.
Meðal nemenda Stratons var Aristarkos frá Samos.
1. deild karla í knattspyrnu 2000
Leikar í '''1. deild karla í knattspyrnu''' hófust í 46. sinn árið 2000.
1329
thumb|right|Organum frá miðöldum. Árið 1329 (MCCCXXIX í rómverskum tölum)
Atburðir
Fædd
Dáin
Erlendis
Dáin
Rekill
thumb|right|120px|Rekill [[Hesliviður|hesliviðs]] Rekill er ax- eða klasaleit blómskipun sem fellur oftast af í heilu lagi við aldinþroskun. Blómin eru einkynja og nakin en hvert þeirra er stutt af einu háblaði, rekilhlífinni. Rekill er m.a. blómskipun birki- og víðisættarinnar, þ.e. svonefndra reklatrjáa og –runna.
CSKA Moskva
CSKA Moskva er knattspyrnulið frá Moskvu í Rússlandi. Hörður Björgvin Magnússon og Arnór Sigurðsson spila með félaginu.
Tenglar
http://www.cska.ru/
Frúarkirkjan í Ágsborg
thumb|Vesturkór og turnar Frúarkirkjunnar. Austurkórinn sést ekki (til vinstri út úr myndinni).
Frúarkirkjan í Ágsborg er dómkirkja í lúterskum sið í borginni Ágsborg í Þýskalandi. Hún er óvenjuleg í laginu, enda er kór hennar stærri en skipið. thumb|Bronsdyrnar eru orðnar nærri 1000 ára gamlar thumb|Háaltari Maríukapellunnar
Saga Frúarkirkjunnar
Fyrirrennari kirkjunnar er frá 4. öld, er kristni varð að ríkistrú í Rómaveldi. Önnur kirkja reis á staðnum á 8. öld og var hún þá dómkirkja. Kirkja sú skemmdist hins vegar talsvert í árás Ungverja og hrundi hún 994. Núverandi kirkja var hins vegar reist á 11. öld og vígð 1065. Hér var um miðhlutann að ræða, kirkjuskipið. Á 14. öld var austurkórinn bættur við og strax á eftir hinn stóri vesturkór, sem var vígður 1431. Við það fékk kirkjan ákaflega einkennilegt útlit, með kirkjuskip fyrir miðju og kór á sitthvorn endann. Vesturkórinn er ívið hærri í loftinu en skipið, sem er ákaflega óvenjulegt. Tveir turnar eru fyrir miðju skipinu og eru þeir 62 metra háir. Kirkjan öll er hins vegar 113 metra löng. Í siðaskiptunum ruddist múgur manna inn í kirkjuna og eyðilagði listaverk og myndir. Í kjölfarið var hún lútersk og svo er enn. Eftir það var hún skreytt með nokkrum listaverkum á ný. Frúarkirkjan slapp nánast við allar eyðileggar í loftárásum heimstyrjaldarinnar síðari. Hún var gerð upp á síðustu árum 20. aldar og fékk þá nýjar bronsdyr þar sem gengið er inn í kórinn.
Listaverk
Mörg listaverk eru í Frúarkirkjunni, t.d. stór freska af heilögum Kristófórusi. Flest listaverk og myndir voru eyðilögð í siðaskiptunum, þannig að þau sem í kirkjunni eru í dag eru mörg hver ný af nálinni.
Bronsdyrnar
Aðaldyr kirkjunnar eru úr bronsi og eru meðal merkustu bronsdyra í rómönskum stíl í Evrópu. Hurðarvængirnir eru tveir og eru þeir misstórir. Þeir voru búnir til 1065 og eru næstelstu bronshurðir Þýskalands. Hvor um sig eru þær bræddar saman úr rúmlega 30 minni plötum með kristilegu myndefni. Dyrnar voru teknar af árið 2002 og hreinsaðar, enda orðnar sótugar eftir tæp 1000 ár. Þær voru settar á aftur 2004.
Maríukapellan
Maríukapellan í Frúarkirkjunni var ekki smíðuð fyrr en 1720-21, sem er óvenjulegt, þar sem lúterska kirkjan er varla með nokkura Maríudýrkun. Altarið er frá 11. öld, frá því er kirkjan sjálf var byggð. Hjarta kapellunnar er hin mikla altaristafla sem stendur á súlum. Hún skartar styttu af Maríu mey og ýmsu öðru skrauti. Styttan af Maríu er úr sandsteini. Maríukapellan er eini hluti kirkjunnar sem varð fyrir skemmdum í loftárásum 1944. Lokað var fyrir rýmið í nokkra áratugi, en 1987-88 var Maríukapellan loks gerð upp. Veggmyndirnar eru því eftirlíkingar.
Fönk
Fönk er tónlistarstefna sem varð til um miðjan sjöunda áratuginn og er nokkurs konar blanda af djassi, blúsi, gospel og sálartónlist. Eins og svo margar aðrar tónlistarstefnur sem eiga uppruna sinn að rekja frá Afríku hefur fönkið margslungna grúva með ryþmískum hljóðfærum eins og rafmagnsgítörum, rafmagnsbassöm, rafmagnsorgelum og trommum sem slá taktfastan ryþma.
Einkenni
Fönk einkennist gjarnan af bítum og „keyrandi“ bassalínum en nokkrar fönksveitir notuðu líka blásturshljóðfæri í lögunum sínum eins og saxófón, trompet og jafnvel trombónu. Áhrifin sem fönkið hafði á tónlistarheiminn var gífurlegt því undir lok áttunda áratugarins var það búið að teygja arma sína yfir í nánast allar tónlistarstefnurnar. Fönk í bland við rokk, djass, sálartónlist og motown gaf af sér tónlistarstefnur á borð við framsækið rokk, djassfönk, bræðing, sýrudjass og síðast en ekki síst diskó.
Þegar horft er til baka yfir sjöunda áratuginn er einn tónlistarmaður sem stendur hvað mest upp úr varðandi tilkomu fönksins en það var James Brown.
James Brown
Þann 3. maí 1933 í Barnwell í Suður-Karólínu fæddist James Joe Brown sem seinna átti eftir að verða þekktur sem „guðfaðir sálartónlistarinnar“. Hann ólst upp í gífurlegri fátækt og bjó í kofa með fjölskyldu sinni þar sem þau höfðu hvorki rafmagn né pípulagnir. Þegar foreldrar hans skildu hélt hann áfram að búa hjá pabba sínum, Joe Garner Brown, en þá var James aðeins fjögurra ára gamall. Fjölskyldan flutti til Augusta, Georgia, þar sem pabbi hans skildi hann eftir í umsjá frænku sinnar. Hún sá fyrir sér með því að reka hóruhús. James óx úr grasi og hafði efni á fötum og leigu með því að pússa skó hjá vegfarendum. Tónlistarhæfileikar James áttu þó eftir að koma honum á kortið. Hann kenndi sjálfum sér að spila á harmonikku sem pabbi hans hafði gefið honum og söng gospel söngva með vinum sínum. Seinna lærði hann á gítar, píanó og trommur og þegar hann var aðeins ellefu ára vann hann „amateur-night“ keppni hjá Lennox leikhúsinu þar sem hann söng lagið „So Long“. Árið 1963 komst lagið "Prisoner of Love" á vinsældarlista en þetta var fyrsta lag James Brown sem náði þessum árángri. Um miðjan 7.áratuginn var James byrjaður að "pródúsera" sín eigin lög og í febrúar árið 1965 ákvað James að breyta aðeins til. Hann breytti áherslum á slögunum úr "uppbíti" yfir í "downbít" í laginu "Papa's Got a Brand New Bag" en það lag vann Grammy verðlaunin sem besta rythma og blús lagið. Þetta var bara byrjunin á ferli James því í gegnum 7.áratuginn átti hann eftir að slá í gegn með lögunum sínum. Hann hélt áfram að þróa fönkstílinn sinn og með lögunum "Cold Sweat" (1967), "Mother Popcorn" (1969) og "Get Up (I Feel Like Being A) Sex Machine" (1970) átti hann eftir að hafa gríðarleg áhrif á fönk tónlistarstefnuna.
Þróunin
Margar fönksveitir fóru að taka upp söngstíl James Brown sem einkenndist af öskrum, búkhljóðum og kynþokkafullum orðum. Röddin spilaði nú miklu stærra hlutverk inn í tónlistina en áður þar sem hún var núna ekki aðeins notuð til að koma texta til skila heldur var hún orðin nokkurskonar hljóðfæri.
Hljómsveitin Dyke & the Blazers gaf út "Funky Broadway" árið 1967 sem var hugsanlega fyrsta platan til þess að nota orðið fönk í titlinum. Á sama tíma var Charles Wright & the Watts að gefa út sína fyrstu fönk plötu og slóu síðar í gegn með laginu "Express Yourself" árið 1971.
Rick James
Árið 1978 blandaði Rick James saman fönki og diskó og gaf út plötuna Come Get It! sem var dansvænari en önnur fönk tónlist. Platan átti að höfða betur til dansmenningarinnar en fönk tónlist hafði aldrei verið neitt sérstaklega vinsæl á diskótekunum þar sem hún þótti ekki nógu dansvæn. Með tilkomu þessarar plötu varð fönk vinsælara á næturklúbbum. Rick hélt áfram að njóta mikilla vinsælda og árið 1981 sló partý lagið Give It To Me Baby vægast sagt í gegn og náði fyrsta sæti á mörgum helstu diskó vinsældarlistunum. Það voru þó fleiri hljómsveitir sem hjálpuðu til við að auka vinsældir fönksins á dansgólfinu þ.á.m. hljómsveitirnar The Cap Band og Cameo. Cameo blandaði saman kynþokka og blús með lögum eins og “Strange” og “Word Up!”.
Níundi áratugurinn – Prince & Nýja Fönkið
Það er auðveldlega hægt að sjá og heyra hvernig fönkið hafði áhrif á komandi tónlistarmenn. Lagið “Billie Jean” eftir Michael Jackson sem hefur bæði þung og taktföst slög er gott dæmi um þessi áhrif. Einnig var Prince undir miklum áhrifum en hann gaf út sína fyrstu plötu 1978 sem hét “For You”. Á þessari plötu sameinaði Prince marga mismunandi tónlistarstíla en platan var samt dansvæn, funky og síðast en ekki síst kynþokkafull. Á seinni plötunni, sem hét einfaldlega “Prince”, tókst honum að viðhalda þessum fönkaða og kynþokkafulla stíl þrátt fyrir að syngja ekkert um eiturlyf eða svokallað “sexploitation”. Hann hneykslaði hinsvegar almenning með plötuumslaginu sjálfu en á því situr hann nakinn á hvítum hesti. Platan hans “Dirty Mind” sem kom út árið 1980 var sögð ein áhrifamesta plata síðustu 50 ára bæði af SPIN og Rolling Stone magazine. Prince náði að blanda saman ótal mismunandi tónlistarstefnum og láta þá virka. Þessi einstaki stíll hans varð til þess að ný tónlistarstefna kom á sjónarsviðið en það var Nýja Fönkið.
Pólitískur boðskapur deyr út
Það var orðið sjaldgæft að heyra pólitískan boðskap í lögunum sem voru í útvarpsspilun á þessum tíma. Barátta fyrrum sálar, fönk og R&B tónlistarmanna frá 7. og 8. áratugnum var að deyja út. Diskófönk sveitir sem höfðu verið vinsælar í byrjun 8.áratugarins byrjuðu að fjara út og þrátt fyrir vaxandi vinsældum Hipp-Hoppsins þá var boðskapurinn í lögunum ekki sá sami. Textarnir fjölluðu ekki lengur um ástæðu til þess að lifa, trúa og dansa. James Brown og margir fleiri héldu þó áfram að gefa út slík lög en fengi ekki mikla athygli fjölmiðla.
1107
Árið 1107 (MCVII í rómverskum tölum)
Uffa Fox
Uffa Fox (15. janúar 1898 – 26. október 1972) var breskur skútuhönnuður og siglingaáhugamaður. Hann fæddist á Wight-eyju og ólst upp í Cowes þar sem hann setti upp bátasmiðju 21 árs gamall. Hann var upphafsmaður fleytikænunnar og einn af þeim fyrstu sem nýttu masturstaugar í hönnun sinni. Eftir Síðari heimsstyrjöld nýtti hann sér mikið mótaðan krossvið sem byggingarefni. 1947 vingaðist hann við Filippus hertoga og tók oft þátt í Cowes-vikunni með honum. Hann kenndi börnum Filippusar og Elísabetar að sigla.
Meðal báta sem Fox hannaði eru Flying Fifteen, National 12, Albacore, Firefly og Javelin.
Eysteinn Erlendsson
Eysteinn Erlendsson (um 1120 – 26. janúar 1188) var erkibiskup í Niðarósi frá 1160. Hann var í Noregi tekinn í helgra manna tölu. Afi hans í föðurætt var Íslendingur. Eysteinn sendi bréf til Íslands um kirkjumál, sem eru prentuð í Íslenzku fornbréfasafni, og vígði tvo íslenska biskupa, Brand Sæmundsson og  Þorlák Þórhallsson.
José Ortigoza
José Ortigoza (fæddur 1. apríl 1987) er knattspyrnumaður. Hann spilaði 6 leiki og skoraði 3 mörk með landsliðinu.
Björn Þorbjarnarson
Björn Þorbjarnarson var íslenskur lögmaður á 14. öld. Hann bjó í Klofa í Landsveit í Rangárvallasýslu og er nefndur Klofa-Björn í ýmsum heimildum.
Raunar er ekki fullvíst að Björn hafi verið Þorbjarnarson en þó er vitað að Þorbjörn nokkur, kallaður Klofa-Þorbjörn, bjó í Klofa um og eftir 1332 og dó 1373 og er ekki ólíklegt að Björn hafi verið sonur hans. Hann var lögmaður sunnan og austan 1378-1386. Kona hans kann að vera Katla sú sem var búandi í Klofa 1387 og hefur Björn þá verið látinn. Sonur hans var Jón, kallaður Klofa-Jón, sem dó 1393.
Sótíon
Sótíon frá Alexandríu (uppi um 200-170 f.Kr.) var forngrískur rithöfundur sem reit einkum ævisögur og um hugmyndasögu. Rit hans voru ein meginheimild Díogenesar Laertíosar. Engin rita hans eru varðveitt.
Meginrit hans Διαδοχή eða Διαδοχαί (Diadokkē eða Diadokkai, Raðir), var fyrsta ritið um sögu heimspekinnar sem vitað er að hafi raðað heimspekingum í ólíka skóla hugsunar, t.d. jóníska skólann (Þales, Anaximandros og Anaximenes). Sennilega var rit Sótíons í þrettán bókum og byggði líklega að einhverju leyti á ritum Þeófrastosar. Rit Sótíons var nægilega áhrifamikið til þess að verða gefið út í styttri útgáfu en þá útgáfu annaðist Herakleides Lembos um miðja 2. öld f.Kr. Sósikrates frá Ródos og Antisþenes frá Ródos sömdu einnig rit með sama titli.
Unnur Brá Konráðsdóttir
Unnur Brá Konráðsdóttir (fædd 6. apríl 1974) er fyrrum alþingismaður fyrir Sjálfstæðisflokkinn í Suðurkjördæmi. Hún var áður sveitarstjóri Rangárþings eystra frá 2006 þar til hún fór á þing 2009. Árið 2017 var hún kjörin forseti Alþingis og gegndi því embætti þar til eftir þingkosningarnar það ár.
Unnur Brá lauk stúdentsprófi frá Menntaskólanum að Laugarvatni árið 1994 og embættisprófi í lögfræði frá Háskóla Íslands árið 2000.
Hún starfaði sem fulltrúi sýslumanns á Ísafirði 2000–2002 og á Selfossi frá 2002-2004, jafnframt var hún aðstoðarmaður við Héraðsdóm Suðurlands frá 2002–2004. Hún var lögfræðingur hjá Fasteignamati ríkisins 2004–2006 og sveitarstjóri Rangárþings eystra frá 2006–2009. Hún var þingmaður Sjálfstæðisflokksins í Suðurkjördæmi frá 2009-2017 og var forseti Alþingis árið 2017.
Eftir að Unnur Brá lét af þingmennsku hefur hún starfað í forsætisráðuneytinu, fyrst sem aðstoðarmaður ríkisstjórnar en síðar sem fulltrúi ríkisstjórnarinnar í loftslagsmálum og sem verkefnisstjóri stjórnarskrárendurskoðunar.
Árið 2016 vakti það mikla athygli þegar Unnur Brá mætti í með mánaðargamalt barn sitt í ræðustól Alþingis og gaf því brjóst á meðan hún ræddi atkvæðagreiðslu um útlendingamál sem þar var til umræðu.
Kúðafljót
Kúðafljót í Vestur-Skaftafellssýslu er ein af mestu jökulám Íslands. Í rauninni er það þó samsafn margra vatnsfalla af stóru vatnasvæði á Suðurlandi. Upphaf Kúðafljóts telst þó þar sem Hólmsá, Tungufljót og stór hluti Eldvatns mætast þar sem heitir Flögulón og rennur það þaðan til suðurs, vestan Álftavera og Þykkvabæjarklaustur til sjávar á Meðallandssandi.
thumb|left|250px|Árósar Kúðafjóts (hægra megin) og [[Skaftá|Skaftár (vinstra megin)]] Samkvæmt Landnámu dregur áin nafn sitt af skipi Vilbalda sem Kúði hét, en þar segir: „Hann fór af Írlandi og hafði skip það, er Kúði hét; hann kom í Kúðafljótsós.“ Óstaðfestar sagnir eru til um að Kúðafljót hafi verið skipgengur fjörður og þar hefi verið kaupstaður á eyjunni Kúðahólma. Fannst þar skiphald af járni sem sumir telja sönnun þess.
Platína
Platína er frumefni með efnatáknið Pt og sætistöluna 78 í lotukerfinu. Þetta er þungur, þjáll, linur, verðmætur og gráhvítur hliðarmálmur, sem er einnig mjög tæringarþolinn og finnst í nikkel- og kopargrýti og að auki í náttúrulegu formi. Platína er notuð í skartgripi, tækjabúnað í rannsóknarstofur, rafsnerta, tannlækningar og mengunarvarnakerfi bíla.
Almenn einkenni
Í hreinu formi er platína fallega silfurhvít, lin og hamranleg. Hún er einnig tæringarþolin. Hvataeiginleikar allra sex málmanna í platínuflokknum eru framúrskarandi (blanda súrefnis og vetnis springur í viðurvist platínu). Sökum þessara hvataeiginleika er platína notuð í hvarfakúta í útblásturskerfum bíla.
Slit- og tæringarþol platínu gerir hana vel fallna til skartgripagerðar og verðmætari en gull. Verð platínu breytist eftir framboði en er yfirleitt tvöfalt hærra en gulls. Fágæti platínu á 18. öld varð til þess að Lúðvík XVI frakkakonungur lýsti því yfir að hún væri eini málmurinn sem hæfði kóngi.
Aðrir markverðir eiginleikar teljast vörn við efnaskaða, frábærir háhitaeiginleikar, og stöðugir rafmagnsfræðilegir eiginleikar. Allir þessir eiginleikar hafa verið notaðir á einn eða annan hátt í iðnaði. Platína oxast ekki í snertingu við loft við hvaða hitastig sem er en cýaníð, halógenar, brennistein n og lútur geta tært hana. Hún leysist hvorki upp í salt- né saltpéturssýru en leysist þó upp í kóngavatni. Algeng oxunarstig platínu eru +2, +3 og +4.
Saga
Platína dregur nafn sitt af spænska orðinu platina sem þýðir „litla silfur“.
Platína og platínumálmblöndur hafa þekkst í náttúrulegu formi í langan tíma. Þó að frumbyggjar Ameríku hafi notað hana fyrir landafundi Kólumbusar, var hennar fyrst getið í Evrópu árið 1557 í skrifum ítalska hugvísindamannsins Julius Caesar Scaliger sem lýsir dularfullum málmi er fannst í mið-amerískum námum, milli Darién (Panama) og Mexíkó, ("þar til nú óbræðanlegur með nokkurri spænskri list").
Spánverjar kölluðu málminn platina, eða „litla silfrið“, þegar þeir rákust fyrst á hann í Kólumbíu. Þeir litu á platínu sem óæskileg óhreinindi í silfrinu semð þeir voru að grafa eftir, og hentu henni.
Það voru svo stjarnfræðingarnir Antonio de Ulloa og Don Jorge Juan y Santacilia, sem uppgötvuðu loksins platínu, en Filippus V. Spánarkonungur hafði kvatt þá báða til að verða samferða landfræðilegum leiðangri til Perú, sem stóð frá 1735 til 1745. Ulloa sá þar platina del pinto, sem var óvinnanlegur málmur sem fannst með gulli í Nýju-Granada (Kólumbía). Á leiðinni til baka til Spánar rændi breskt sjóræningjaskipi skipi hans. Þótt farið hafi vel um hann í Englandi, hann var jafnvel gerður að meðlimi Konunglega vísindafélagsins, var honum ókleift að skrifa um þennan óþekkta málm þangað til árið 1748. Áður en að það gerðist, einangraði Charles Wood frumefnið árið 1741.
thumb|Gullgerðarlistamerki platínu Tákn gullgerðarlistar fyrir platínu (til vinstri) var gert með því að tengja saman merki silfurs og gulls.
Lengi vel var metrinn skilgreindur sem fjarlægð milli tveggja lína á stöng úr platínu-iridín málmblöndu. Er þessi stöng enn geymd hjá Bureau International des Poids et Mesures í Sèvres í Frakklandi. Massi sívalnings úr sömu málmblöndu var notaður sem skilgreining á kílógrammi og er geymdur í sama húsi og metrastöngin. Platína er einnig notuð í skilgreiningunni á staðalvetnisskauti.
Tilvist
thumb|left|Platínugrýti
Platína finnst oft í hreinu formi og blandað saman við iridín sem platiniridín. Platínuarseníðið sperrýlít er mikil uppspretta platínu í tengslum við nikkelgrýti í Sudbury í Ontario.
Samsætur
Náttúruleg platína á sér fimm náttúrulegar samsætur og eina geislasamsætu, Pt-190, sem hefur gríðarlega langan helmingunartíma (6 milljarða ára). Til er nokkur fjöldi annarra geislasamsætna platínu þar sem sú stöðugasta, Pt-193, hefur helmingunartímann 50 ár.
Hótel Saga
thumb|Hótel Saga. Hótel Saga (eða Radisson Blu Saga Hotel) var hótel í Vesturbæ Reykjavíkur.
Árið 2018 var opnað þar pósthús á neðstu hæð sem þjónar 101, 107 og 170 hverfum (og kom í stað pósthúsa við Pósthússtræti og Eiðistorg).
Ýmsir þjóðhöfðingjar og þekktir tónlistarmenn hafa dvalið á hótelinu. Enska karlalandsliðið í knattspyrnu dvaldi þar haustið 2020.
Óvíst var með framtíð hótelsins í COVID-19-faraldrinum og var það sett á sölu árið 2021.
Fór svo að ríkið keypti hótelið og verður það notað undir starfsemi Háskóla Íslands og stúdentaíbúða. Árið 2022 var Hótel Saga notuð fyrir flóttamenn, þar á meðal frá Úkraínu.
1108
thumb|right|[[Filippus 1. Frakkakonungur á banabeði.]] Árið 1108 (MCVIII í rómverskum tölum)
Á Íslandi
Fædd
Erlendis
Fædd
Dáin
Ég er kominn heim - Óðinn Valdimarsson
Óðinn er 45-snúninga hljómplata gefin út af Íslenzkum tónum árið 1960. Á henni flytja Óðinn Valdimarsson, K.K. sextettinn og söngkvartett tvö lög. Bakraddir skipa þau Elly Vilhjálms, Jón Páll Bjarnason, Jón Sigurðsson og Þórarinn Ólafsson. Jón Páll lék á gítar, Jón á kontrabassa, Þórarinn á píanó og Guðmundur Steingrímsson á trommur. Útsetning: Jón Sigurðsson. Platan er hljóðrituð í mono. Upptaka: Ríkisútvarpið. Pressun: AS Nera í Osló. Forsíða: Amatörverslunin ljósmyndastofa. Prentun umslags: Svíþjóð.
John Curtin
Æviágrip
Árið 1911 var Curtin ráðinn til starfa af framkvæmdastjórn stéttarfélags tréiðnaðarmanna. Á tíma fyrri heimsstyrjaldarinnar barðist hann gegn herkvaðningu í Ástralíu. Kvenréttindakonan Adela Pankhurst tók þátt í baráttunni.
Curtin var frambjóðandi Verkamanna í kjördæminu Balaklava árið 1914. Hann var handtekinn í nokkra daga fyrir að neita að gangast undir skyldubundið læknispróf í tengslum við herkvaðninguna, þrátt fyrir að hann hafi vitað að hann myndi ekki standast prófið vegna sjónleysis. Á þessum tíma lagðist Curtin í óhóflega áfengisneyslu, sem átti eftir að sliga feril hans í mörg ár. Árið 1917 kvæntist hann Elsie Needham, systur þingmanns úr Verkamannaflokknum.
Stjórnmálaferill
Curtin settist að í Perth árið 1918 til að ritstýra blaðinu Westralian Worker, sem talaði máli verkalýðshreyfingarinnar. Hann naut rólegra andrúmsloftsins í Vestur-Ástralíu og pólitísk viðhorf hans urðu nokkuð hófsamari á þessum tíma. Hann var nokkrum sinnum frambjóðandi Verkamannaflokksins í þingkosningum áður en hann náði loksins á þing sem fulltrúi kjördæmisins Fremantle í kosningum ársins 1928. Hann vonaðist til þess að geta orðið ráðherra í ríkisstjórn James Scullin en drykkjuvandamál hans leiddu til þess að Curtin var útilokaður. Curtin tapaði þingsæti sínu í kosningum árið 1931 en komst aftur á þing árið 1934.
Forsætisráðherra
thumb|Curtin ræðir við [[Douglas MacArthur um styrjöldina árið 1942.]] Curtin hafnaði tilboði Roberts Menzies forsætisráðherra um að stofna þjóðstjórn á tíma seinni heimsstyrjaldarinnar af ótta við að fylgi Verkamannaflokksins myndi hrynja. Í október 1941 drógu tveir óháðir þingmenn stuðning sinn við stjórn íhaldsmanna til baka, sem leiddi til þess að Curtin varð forsætisráðherra.
Daginn eftir árásina á Perluhöfn þann 7. desember 1941 opnuðust Kyrrahafsvígstöðvar seinni heimsstyrjaldarinnar og Curtin neyddist því til að taka afar þýðingarmiklar ákvarðanir fyrir Ástralíu.
Eiríkur Ívarsson
Eiríkur Ívarsson (dáinn 1213) var biskup í Stafangri frá 1171 og erkibiskup í Niðarósi frá 1188. Hann var góðrar ættar og hafði menntast í Viktorsklaustrinu í París. Eysteinn Erlendsson hafði vígt hann biskupsvígslu og bent á hann sem eftirmann sinn á stóli erkibiskups. Eiríkur lenti í deilum við Sverri konung og varð landflótta fyrir honum en páfinn bannfærði Sverri. Þessi ár dvaldist Eiríkur í Danmörku á vegum Absalons erkibiskups. En eftir að konungaskipti voru orðin í Noregi 1202, sættist Eiríkur við hinn nýja konung Hákon Sverrisson og sneri heim til stóls síns. Hann var þá orðinn blindur.
John Curtin
Forsætisráðherra
Curtin stofnaði til náins sambands við leiðtoga hers bandamanna á Suðvestur-Kyrrahafi, hershöfðingjann Douglas MacArthur. Curtin óttaðist að bandamenn myndu virða hagsmuni Ástrala að vettugi ef ekki væri sterk rödd sem talaði máli þeirra við yfirvöld í Washington. Hann óskaði þess af MacArthur að hann talaði máli Ástrala við Bandaríkjastjórn. Curtin gaf MacArthur stjórn á ástralska hernum, en undir yfirstjórn áströlsku ríkisstjórnarinnar.
Eiríkur Ívarsson
Eiríkur var 1178 einn af þeim þremur biskupum, sem voru að vígslu Þorláks helga, og vitnaði að honum látnum um heilagleika hans.
John Curtin
Forsætisráðherra
250px|thumb|Brjóstmynd af John Curtin í [[Ballarat.]] Ástralska ríkisstjórnin hafði fallist á að fyrsta hersveit sín yrði flutt frá Norður-Afríku til Hollensku Austur-Indía. Í febrúar, eftir fall Singapúr og ósigur 8. deildar Ástralíuhers, reyndi Winston Churchill að flytja fyrstu áströlsku herdeildina til að styðja breska hermenn í Búrma án þess að ráðfæra sig við áströlsk stjórnvöld. Curtin krafðist þess að hermennirnir fengju að snúa heim til Ástralíu en féllst þó á að meirihluti 6. herdeildarinnar yrði skilinn eftir á Seylon.
Þann 19. febrúar gerðu Japanir spengjuárásir á Darwin. Þetta var fyrsta af mörgum loftárásum sem Ástralir urðu fyrir í styrjöldinni og hún undirstrikaði ógnina sem stafaði af Japönum í augum þjóðarinnar.
Undir lok ársins 1942, eftir orrusturnar um Kóralhaf, við Milne-flóa og herförina um Kokoda-slóðina, sem háðar voru gegn japönskum hersveitum nálægt ströndum Ástralíu, skynjaði ástralskur almenningur hættuna á japanskri innrás í landið. Í ágúst vann Verkamannaflokkurinn stærsta kosningasigur í sögu sinni.
Curtin lét breyta ástralskum varnarlögum svo hægt væri að senda varalið Ástralíuhers út fyrir landsteina Ástralíu, til landa í suðvesturhluta Kyrrahafs sem landstjórinn taldi skipta máli við varnir Ástralíu. Þessar breytingar mættu mikilli mótstöðu gamalla stuðningsmanna Curtins í vinstri væng Verkamannaflokksins sem leiddir voru af Arthur Calwell.
Frank Forde tók við af Curtin sem forsætisráðherra fyrst um sinn, en veik úr embætti fyrir Ben Chifley eftir leiðtogakjör innan Verkamannaflokksins aðeins viku síðar.
Curtin er til þessa dags eini forsætisráðherra Ástralíu sem hefur verið kjörinn úr kjördæmi í Vestur-Ástralíu.
Lesminni
Tegundir ROM kubba
ROM: Elsta tegund lesminnis er þannig að gögnin eru á kubbnum þegar hann er framleiddur.
PROM (Programmable ROM): Lesminni sem eru framleidd með engum gögnum, PROM kubbar eru keyptir með engum gögnum á og hægt er að skirfa gögn á þá með sérstökum tækjum. PROM virkar mjög svipað og skrifanlegur geisladiskur, hann er keyptur með engum gögnum og það er einu sinni hægt að skrifa gögn á hann með sérstökum tækjum (geisladiskabrennara).
EPROM (Erasable PROM): PROM sem hægt er að eyða gögnum af með sérstökum tækjum. Það gert með að lýsa með útfjólubláu ljósi á þá og þá eyðast öll gögnin af þeim í einu. EEPROM (Electrically EPROM): EEPORM er nýrri tækni en fyrstu EPROM, þá er í staðin fyrir að lýsa með útfjólubláuljósi hægt að eyða öllum gögnum af kubbnum með því að setja spennu á einn pinnan á þeim. Það er töluvert þægilegra að vinna með svoleiðis kubba heldur en EPROM.
Taka skal fram að þegar orðið gögn er notað hér, þá getur forritskóði (þar á meðal vélamálsskipanir) flokkast sem gögn.
Sigurdór og Hljómsveit Svavars Gests - Þórsmerkurljóð
Sigurdór og Hljómsveit Svavars Gests er 45-snúninga hljómplata gefin út af Íslenzkum tónum árið 1960. Á henni flytja Hljómsveit Svavars Gests, Sigurdór Sigurdórsson og kvennakór tvö lög. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: ÞEGG.
Lagalisti
thumb|left|Sigurdór Sigurdórsson sem söng hið vinsæla Þórsmerkurljóð.
Jón Þorsteinsson (söngvari)
Jón Þorsteinsson (fæddur 11. október 1951) er íslenskur tenórsöngvari sem hefur lengstum starfað í Hollandi við Ríkisóperuna í Amsterdam, eða frá árinu 1980. Hann hlaut verðlaun í óratóríusöngkeppninni í Amsterdam árið 1983.
Ormurinn langi
Ormurinn langi (færeyska: Ormurin langi) er danskvæði eftir Jens Christian Djurhuus (1773-1853), bónda við Sjógv í Kollafirði í Færeyjum. Kvæðið fjallar um Ólaf Tryggvason Noregskonung.
Jón Þorsteinsson (söngvari)
Jón stundaði fyrst söngnám í Noregi og í þrjú ár söng hann við Det Jyske Musikkonsvervatorium í Árósum. Síðan stundaði hann nám á Ítalíu og um tveggja ára skeið söng hann fyrstur Íslendinga í óperukór Wagner-tónlistarhátíðarinnar í Bayreuth í Þýskalandi. Hann hefur einnig túlkað og sungið kirkju- og nútímatónlist víðs vegar um Evrópu, unnið til verðlauna á þeim vettvangi og sungið einsöng á óperusviði og með kórum í flestum löndum Evrópu og í Bandaríkjunum. Jón hefur einnig tekið þátt í starfi Pólýfónkórsins sem einsöngvari og einnig með Kór Langholtskirkju, Fílharmóníukórnum og Passíukórnum á Akureyri.
Oddný G. Harðardóttir
Oddný Guðbjörg Harðardóttir (f. 9. apríl 1957) er alþingismaður og fyrrum fjármálaráðherra. Oddný var formaður menntamálanefndar 2009 - 2010 og formaður fjárveitinganefndar Alþingis 2010 - 2011. Hún er þingmaður og fyrrverandi formaður Samfylkingarinnar.
Oddný starfaði sem stærðfræðikennari við Fjölbrautaskóla Suðurnesja og einn vetur við Menntaskólann á Akureyri. Hún varð aðstoðarskólameistari Fjölbrautaskóla Suðurnesja 1994 og gegndi stöðu skólameistara árið 2005. Hún var verkefnisstjóri á vegum menntamálaráðuneytisins 2001 - 2003 og bæjarstjóri í Garði 2006 - 2009 áður en hún bauð sig fram til þings fyrir kosningarnar 2009.
Oddný var fyrsta konan sem gegndi embætti fjármálaráðherra í ríkisstjórn Íslands.
Þann 17. mars 2016 bárust fréttir þess efnis að Oddný hefði lýst yfir framboði sínu til formanns Samfylkingarinnar gegn sitjandi formanni, Árna Páli Árnasyni. Hún var kjörin formaður flokksins 3. júní sama ár.
Í ljósi höfnunar kjósenda á Samfylkingunni í alþingiskosningum 29. október 2016 þar sem fylgið var eingöngu 5,7% og þingmenn þrír talsins sagði Oddný af sér embætti formanns Samfylkingarinnar eftir fund með Forseta Íslands. Logi Einarsson, þá varaformaður flokksins, tók við formennskunni, og hefur gegnt henni síðan.
1343
thumb|right|[[Jóhanna 1. Napólídrottning.]] Árið 1343 (MCCCXLIII í rómverskum tölum)
Á Íslandi
Fædd
Dáin
Erlendis
Fædd
Dáin
Acer fabri
Acer fabri er lauftré af ættkvísl hlyna (Acer) sem er frá Víetnam og mið og suður Kína. Hann verður um 1 m hár.
Sveitarstjórnarkosningar á Íslandi 1982
Sveitarstjórnarkosningar á Íslandi 1982 voru sveitarstjórnarkosningar haldnar árið 1982.
Akranes
Þessar bæjarstjórnarkosningar á Akranesi fóru fram 22. maí.
Akureyri
Þessar bæjarstjórnarkosningar á Akureyri fóru fram 22. maí. Sérstök kvennaframboð komu fram í Reykjavík og á Akureyri og fengu tvo fulltrúa á hvorum stað. Hlutfallslega naut framboðið á Akureyri þó meira fylgis og myndaði meirihluta með Alþýðubandalagi og Framsókn. Bæjarstjóri var áfram Helgi M. Bergs.
Hofsós
Þessar hreppsnefndarkosningar á Hofsósi fóru fram 22. maí. Kosning var óhlutbundinn en 92 kusu af 183 eða 50,3%.
Hólmavík
Þessar hreppsnefndarkosningar á Hólmavík fóru fram 22. maí. Kosning var óhlutbundinn en 156 kusu af 235 eða 63%.
Hrísey
Þessar hreppsnefndarkosningar í Hrísey fóru fram 22. maí. Kosning var óhlutbundinn en 94 kusu af 159 eða 66%.
Kópavogur
Þessar bæjarstjórnarkosningar í Kópavogi fóru fram 22. maí. A-listi, B-listi og G-listi héldu áfram samstarfi um meirihluta. Kristján H. Guðmundsson var ráðinn bæjarstjóri.
Reykjavík
Þessar borgarstjórnarkosningar í Reykjavík fóru fram 22. maí. Borgarfulltrúum var fjölgað úr 15 í 21 fyrir þessar kosningar, en strax við næstu kosningar var þeim fækkað aftur niður í fyrri tölu.
Seltjarnarnes
Þessar bæjarstjórnarkosningar á Seltjarnarnesi fóru fram 22. maí. Sjálfstæðismenn héldu meirihluta sínum.
Súðavík
Þessar hreppsnefndarkosningar á Súðavík fóru fram 22. maí. Kosning var óhlutbundin en 118 kusu af 167 eða 63%.
Tengt efni
Kosningasaga
Tennis- og badmintonfélag Vestmannaeyja
thumb|200px|Merki Tennis- og badmintonfélags Vestmannaeyja
Tennis- og badmintonfélag Vestmannaeyja var stofnað 14. september 1958. Stofnendur voru;
Snjóhlébarði
Snjóhlébarði (Panthera uncia, áður þekktur sem Uncia uncia) er stórt kattardýr sem lifir í fjallgörðum Mið- og Suður-Asíu í 2500-6000 metra hæð. Snjóhlébarðinn er flokkaður sem tegund í útrýmingarhættu á lista IUCN og er stofninn um 4000-9000 dýr.
Þyngd snjóhlébarða er vanalega 27-55 kílógrömm en karldýr geta orðið 75 kílógrömm. Lengd er frá 75-150 cm. Feldurinn er þykkur og grá- eða gulleitur að lit. Blettir eru dökkir og stærri á fótum. Augu þeirra eru fölgræn eða grá sem er óvenjulegt meðal katta. Eyrun eru smágerð til að hindra hitatap en loppurnar breiðar til að dreifa þunganum betur í snjó. Skottið er langt, þykkt og sveigjanlegt til að hjálpa til við jafnvægi í halla og klettabeltum. Það er einnig notað sem fituforði hlébarðarnir nota það líka til að skýla andlitinu.
Snjóhlébarðar eru einfarar nema þegar læður eru með kettlinga og eru virkastir á nóttunni og í rökkri. Kettlingarnir fara úr bælinu þegar þeir eru 2-4 mánaða og fylgja móðurinni í 18-22 mánuði. Dýrin verða kynþroska við 2-3 ára aldur og eru með 15-18 ára lífslíkur.
Snjóhlébörðum stafar ógn af manninum: Yfir helm­ing­ þeirra snjó­hlé­b­arða sem týna lífinu drep­a bænd­ur vegna árása dýr­anna á bú­pen­ing, um 20% lend­a í gildr­um sem ætlaðar eru öðrum dýrum og önn­ur 20% eru drep­in vegna feldsins. Sam­kvæmt skýrsl­u sem gefin var út árið 2016 hef­ur snjó­hlé­b­arðastofninn minnkað um 20% á síðustu 16 árum.
Í þáttunum Snow Leopard – Beyond the Myth (BBC) var fylgst með snjóhlébörðum um 18 mánaða skeið í Hindu Kush-fjöllum.
Jakuxi
thumb|Bos grunniens við Annapurna-svæðið í Nepal. thumb|Skreyttir jakuxar thumb thumb|Kálfur.
Jakuxi (Bos grunniens) er síðhærð nautgripategund sem gerð hefur verið að húsdýri í Himalajafjöllum, Mið-Asíu og á Tíbesku hásléttunni. Jak eða yak er úr tíbesku og vísar til karldýrsins, en á öðrum málum er það notað um bæði kyn.
Jakuxi er náskyldur villijakuxa (Bos mutus) eða undirtegund af sömu tegund. Litur þeirra greinir á milli, jakuxinn er yfirleitt ljósari og með fleiri litaafbrigði en villijakuxinn sem er dökkleitur. Jakuxi er líklega skyldur vísundi.
Karldýrin verða 350-580 kg og kvendýrin 225-255 kg. Kýrnar bera á tveggja ára fresti, 3-4 ára í fyrsta sinn. Kálfarnir verða sjálfstæðir eftir rúmt ár af uppeldi. Jakuxar verða eitthvað meira en tvítugir að aldri.
Menn hafa notað jakuxa sem hús- og burðardýr í þúsundir ára og nota tað hans sem eldsneyti. Mjólk hans er kölluð chhurpi á nepölsku. Smjör úr henni er notað í te sem Tíbetar drekka og sem ljósmeti á lampa. Jakuxar koma við sögu í hátíðahöldum í Tíbet og nýlega í hópíþróttum eins og póló.
Jakuxar þrífast ekki á láglendi og verða úrvinda ef hitinn fer yfir 15 gráður.
Magnús Erlendsson
Magnús Erlendsson (um 1076 – 16. apríl 1115) var jarl á Orkneyjum. Hann var leiddur til höggs, sem var kallað píslarvætti. Hann var síðan álitinn helgur maður, sem Leó páfi XIII. staðfesti 1898. Á Norðurlöndum er Magnús talinn með norskum dýrlingum en í sumum öðrum löndum telst hann með skoskum dýrlingum.
Sögur
Af Magnúsi eru sögur:
Finnbogi Guðmundsson gaf sögurnar út í Reykjavík 1965: Orkneyinga saga, Íslenzk fornrit XXXIV.
Fálkar (ættkvísl)
Fálkar (fræðiheiti: falco) eru ættkvísl ránfugla, sem inniheldur um 40 tegundir svo sem fálkann og smyrilinn. Fálkar eru útbreiddir um alla jörð nema á Suðurskautslandinu, þó að skyldir ránfuglar hafi verið þar á Eósentímabilinu.
1311
thumb|right|[[Alfons 11. Kastilíukonungur.]] Árið 1311 (MCCCXI í rómverskum tölum)
Á Íslandi
Fædd
Erlendis
Fædd
Dáin
Brynjar Snær Grétarsson
Sagan
Brynjar byrjaði að æfa íþróttir þegar hann var einungis 5 ára. Hann hefur spreytt sig á mörgum íþróttum, t.d. fótbolta, körfubolta og handbolta svo eitthvað sé nefnt. Körfuboltaferill hans byrjaði þegar hann var 13 ára, hann hætti í fótbolta 15 ára og einbeitti sér að körfubolta. Hann lék fyrst með meistaraflokki Hattar tímabilið 2014–2015 í 1. deild karla.
Tölfræði
*Merkir tímabil í Úrvalsdeild karla
Meistaraflokks ferill
Brynjar hafði stundað körfubolta af krafti í yngri flokkum Hattar en þegar hann var Sautján ára byrjaði hann að æfa með meistaraflokki Hattar sem spilaði í 1. deild karla.
Fyrsta tímabilið (2014-2015)
Á fyrsta tímabili sínu með í meistaraflokki var Brynjar að skila fáum stigum en var með 8 mínútur að meðaltali í leik á tímabilinu. Brynjar bætti þó við reynslu í bankinn og vann titil með liðinu í 1. deild karla og komst því uppí Dominos deildina.
Fyrsta Dominos tímabilið (2015-2016)
Brynjar átti erfitt tímabil þegar lið hans komst uppí deild þeirra bestu. Brynjar var með 13 sekúndur að meðaltali í leik. Höttur féll aftur í 1. deild eftir að hafa aðeins unnið 1 leik gegn 19 í Dominos deildinni.
Fall í 1. deild (2016-2017)
Brynjar fékk mínútur að ný þegar Höttur féll í 1. deild karla og var með rúmar 8 mínútur og 3 stig að meðaltali í leik ásamt því að hafa 33% þriggja stiga skotnýtingu. Höttur sigraði 1. Deildina og fóru uppí Dominos. Þetta var annar titill Brynjars í 1. deildinni.
Annað Dominos tímabilið (2017-2018)
Eftir að sanna sig aftur komst Höttur uppí Dominos og fékk Brynjar að spila mun meira í þetta skiptið. Brynjar spilaði rúmar 12 mínútur og skilaði 4 stigum að meðaltali í leik ásamt því að hækka þriggja stiga skotnýtinguna sína í 40%. Brynjar var orðinn mikilvægur partur of liðinu og átti nokkra stórleiki. Í 16 stiga tapi gegn KR spilaði Brynjar 28 mínútur og skilaði 15 stigum á 50% þriggja stiga skotnýtingu. Brynjar skilaði 12 stigum á 17 mínútum í leik Hattar gegn Keflavíkur sem var einn af tveimur sigrum liðsins á tímabilinu. Brynjar átti einnig 12 stiga leik gegn Val þar sem hann fékk góða umfjöllun í Dominos körfuboltakvöldi. Höttur féll aftur í 1. Deild eftir að vinna 2 leiki gegn 20.
Þriðja 1. Deildar tímabilið (2018-2019)
Höttur féll í annað skipti á aðeins fáeinum árum. Liðið fór í gegnum erfiða tíma rétt fyrir jól en styrkti hópinn eftir jól og bætti við einum uppöldum Hattar manni og ferskum útlending. Brynjar hélt alltaf sínu og var byrjaður að sanna sig sem mikilvægur partur af liðinni og skoraði að meðaltali 6 stig í leik á 17 mínútum. Brynjar átti góðan leik gegn Sindra 3. des 2018. Brynjar var með 23 stig, 7 af 10 í þriggjastiga og 1 af 1 í tveggja stiga. Höttur tapaði á móti Hamar í undan úrslitum og fór ekki upp um deild.
Fjórða 1. deildar tímabilið (2019-2020)
Eftir erfitt tap í undan úrslitum á fyrri tímabili vildi Höttur sanna sig og komast aftur uppí Dominos deild og halda sér þar. Höttur bætti við betri útlendingum og færði Brynjar yfir í byrjunarliðið. Brynjar gekk í gegnum meiðsli á tímabilinu og missti af seinustu 5 leikjum tímabilsins. Í seinasta leik Brynjars skoraði hann 24 stig í 8 af 9 þriggja stiga skotum. Höttur endaði á toppi 1. deildar þegar deildinni var slúttað snemma útaf útbreiðslu Covid-19 veirunnar. KKÍ gaf út tilkynningu þar sem Höttur væri aðeins eina liðið til að fara upp í Dominos deild á næsta tímabili.
Saga forritunarmála
Þessi grein fjallar um helstu breytingar og þróun í sögu forritunarmála.
Fimmti áratugurinn
Á fimmta áratugnum varð tölvan að því sem við þekkjum hana í dag. Rafknúin vél sem hafði minni og örgjörva. Sá litli hraði og það takmarkaða minni sem menn höfðu yfir að ráða neyddi forritara til þess að forrita í vélamáli. Það kom fljót í ljós að forritun í vélamáli var mjög krefjandi fyrir forritara og leiddi af sér mikið af villum.
Sjötti og sjöundi áratugurinn
Á sjötta áratugnum varð bylting í hönnun forritunarmála og forritunarmál sem notuð eru í dag eiga mörg margt skylt með þessum málum og nokkur eru enn í notkun.
Það urðu tímamót seint á sjötta áratugnum þegar nefnd bandarískra og evrópskra tölvunarfræðinga gáfu út greinina “nýtt forritunarmál fyrir reiknirit”, the Algol 60 Report (the "ALGOrithmic Language"). Þessi grein fól í sér margar hugmyndir sem voru á reiki á þessum tíma og leiddi af sér meðal annars:
Nokkur mikilvæg forritunarmál sem voru tekin í notkun á þessu tímabili:
1967–1978
Á tímabili frá seinni hluta sjöunda áratugarins til seinni hluta áttunda áratugarins urðu til mörg forritunarmál sem enn eru notuð.
Á þessu tímabili voru líka miklar deilur um hvort nota ætti GOTO skipanir í forritun. Mörg forritunarmál buðu ekki upp á GOTO skipanir og neyddu forritara til þess að skrifa skipulagðari kóða. Í dag er það talin góð högun að nota ekki GOTO skipanir þó svo að forritunarmálið bjóði upp á það.
Nokkur mikilvæg forritunarmál sem voru tekin í notkun á þessu tímabili:
Níundi áratugurinn
Á níunda áratugnum var ekki mikið um nýjungar í forritunarmálum. Bandaríkjastjórn tók í notkun Ada. C++ gerði það mögulegt að skrifa C hlutbundið.
Nokkur mikilvæg forritunarmál sem voru tekin í notkun á þessu tímabili:
Tíundi áratugurinn
Hraður vöxtur og vinsældir Internetsins um miðjan tíunda áratuginn kom af stað næstu öldu í þróun forritunarmála. Java forritunarmálið varð snemma vinsælt vegna samstarfs þeirra við Netscape vafrann. En mestar voru þó breytingarnar í minnismeðhöndlun við gerð forrita. Forritarar höfðu hingað til þurft að sjá um sjálfir að taka frá og eyða minni fyrir forritin sín en með hjálp ruslasafnarans var þetta vandamál úr sögunni.
Nokkur mikilvæg forritunarmál sem voru tekin í notkun á þessu tímabili:
Heimildir
Sammet, Jean E., Programming Languages: History and Fundamentals (Prentice-Hall, 1969).
Narfi Sveinsson
Narfi Sveinsson var íslenskur lögmaður á 14. og 15. öld. Ætt hans er óþekkt en ekki ólíklegt að hann hafi verið skyldur Skarðverjum og Kolbeinsstaðamönnum.
Í annálum segir að árið 1387 hafi komið út þeir Eiríkur Guðmundsson með hirðstjórn og Narfi Sveinsson með lögsögn yfir hálft land, skipaðir af Ögmundi Finnssyni dróttseta „og þótti það nýlunda“. Er hugsanlegt að þar sé átt við að Ögmundur, sem þá stýrði Noregi fyrir hönd hins barnunga Ólafs konungs, hafi undirritað bréfin fyrir sína eigin hönd en ekki fyrir hönd konungs. Landsmenn snerust öfugir við Eiríki hirðstjóra og var hann drepinn árið eftir en öðru máli virðist hafa gegnt með Narfa, sem gegndi lögmannsembætti sunnan og austan allt til 1405.
Narfi var í Dölum og á Snæfellsnesi fyrst eftir embættistökuna, bjó síðar á Melum í Melasveit og seinast í Saurbæ á Kjalarnesi. Sama ár og hann lét af lögsögn sigldi hann utan með Vilchin Skálholtsbiskupi og Birni Jórsalafara og fór síðan í suðurgöngu. Kona hans er óþekkt en synir hans voru Jón umboðsmaður, faðir Narfa Jónssonar, fyrsta príors á Skriðuklaustri og Guðmundur prestur á Gilsbakka og Hrepphólum.
Óli prakkari - Soffía og Anna Sigga
Óli prakkari er 45-snúninga hljómplata gefin út af Íslenzkum tónum árið 1960. Á henni flytja Soffía og Anna Sigga, krakkakór og hljómsveit Árna Ísleifs tvö lög. Platan er hljóðrituð í mono. Upptaka: Ríkisútvarpið. Forsíða: Amatörverslunin ljósmyndastofa. Pressun: AS Nera í Osló. Prentun: ÞEGG. Platan er gefin út undir merkinu Stjörnuhljómplötur.
Ángel Ortiz
Ángel Ortiz (fæddur 27. desember 1977) er fyrrverandi knattspyrnumaður. Hann spilaði 27 leiki með landsliðinu.
1. deild karla í knattspyrnu 2001
Leikar í '''1. deild karla í knattspyrnu''' hófust í 47. sinn árið 2001.
Anna af Bæheimi, Englandsdrottning
thumb|right|Anna drottning. Mynd frá 14. öld. Anna af Bæheimi (11. maí 1366 – 7. júní 1394), kölluð Góða drottningin Anna, var drottning Englands frá 1382 til dauðadags, fyrri kona Ríkharðs 2. Englandskonungs.
Anna kom til Englands 15 ára gömul, í desember 1381, og var illa tekið fyrst í stað en hún giftist þó Ríkharði konungi, sem var ári yngri, í Westminster Abbey 22. janúar 1382. Það var síðasta konunglega brúðkaupið í kirkjunni í 537 ár.
Anna virðist með tímanum hafa aflað sér vinsælda, einkum meðal almennings, enda er hún sögð hafa verið einstaklega góðlynd og hjartagóð og reyndi stöðugt að biðja um miskunn fyrir menn sem maður hennar hafði dæmt til dauða og aðra. Hún er líka kölluð Góða drottningin Anna í ýmsum heimildum.
Anna eignaðist engin börn og virðist aldrei hafa orðið þunguð þótt þau Ríkharður væru gift í tólf ár. Hún dó úr plágu 1394 og syrgði Ríkharður hana mjög, enda virðist samband þeirra hafa verið gott. Gröf hennar í Westminster Abbey var opnuð árið 1871 og kom þá í ljós að mörgum af beinum hennar hafði verið stolið gegnum gat á hlið kistunnar.
Knattspyrnufélagið Framherjar-Smástund
KFS (Knattspyrnufélagið Framherjar - Smástund) var stofnað 7. september 1997 þegar Íþróttafélagið Framherjar og Knattspyrnufélagið Smástund voru sameinuð. Bæði félögin eru enn til og spila þau sem slík í Íslandsmóti innanhúsknattspyrnu og auk þess eru leikmenn KFS skráðir í annað hvort félagið. Rætur liðanna beggja má rekja allt aftur til ársins 1990.
Liðin tvö voru stofnuð veturinn 1990. Framherjar var stofnað undir nafninu Amor og keppti undir því nafni til ársins 1993 þegar þurfti að breyta nafninu til að fá inngöngu í ÍSÍ. Liðin kepptu fyrst árið 1991 í utandeildarkeppninni.
Árið 1994 tóku þau svo þátt í 4. deild. Þegar tímabilið 1997-1998 hófst hafði öllum deildunum verið breytt þannig að þær færðust upp um einn tölustaf (fjórða deild varð að þriðju deild). Þetta tímabil var líka sérstakt því það var í fyrsta sinn sem Framherjar og Smástund spiluðu í sama riðli.
ÍBV og KFS hafa alltaf verið í miklu samstarfi og árið 2001 voru gerðir svokallaðir venslasamningar sem gerði þeim kleift að lána leikmenn á milli félaga. Félagið vann 3. deild árið 2002 gegn Fjölni. Næsta ár féll það þó aftur niður í þriðju deild.
Árið 2012 var ákveðið að skipta skyldi 3. deild upp í 3. deild og 4. deild og myndu aðeins tíu efstu liðin það tímabilið verða áfram í deildinni. Önnur lið myndu fara niður í hina nýju 4. deild. KFS endaði í neðri hlutanum og þurfti því að taka sæti í 4. deild.
Sumarið 2014 spiluðu Tryggvi Guðmunds og Sigurvin Ólafsson meðal annara með KFS. Liðið fór taplaust í gegnum riðil sinn í 4. deildinni og komst því í úrslitakeppni um sæti í 3. deild. Þar tapaði liðið gegn Kára frá Akranesi en fór í leik um 3 sætið gegn Þrótti Vogum og vannst sá leikur 3-1. Í nóvember mánuði tilkynnti 3. deildarliðið Grundafjörður að það hyggðist draga sig úr keppni og var KFS því komið í 3. deildina á ný frá og með tímabilinu 2015.
Í dag á KFS aðild að ÍBV héraðssambandi.